ถ่ายปกติทุกวัน แต่ปวดรุนแรงมากบริเวณใกล้ๆท้องน้อย(ปวดคล้ายๆกับปวดประจำเดือน) ปวดทั้งก่อนและระหว่างถ่าย พอถ่ายแล้วจะเบาอาการปวดลง ไม่มีอาการท้องเสียใดๆ (ก่อนหน้านี้มีครั้งหนึ่งที่มีมูกปนเลือดออกมาจากทางทวารหนัก) ปวดทุกครั้งที่ปวดถ่าย และปวดทุกวันค่ะ
สวัสดีคะ ต้องอธิบายเกี่ยวกับการขับถ่ายปกติให้ฟังก่อนนะค่ะ ปกติแล้วก่อนที่เราจะมีความรู้สึกปวดท้องแล้วต้องการที่จะไปขับอุจจาะออกมานั้นต้องอาศัยกลไกของระบบประสาทสั่งมาบริเวณลำไส้ใหญ่ว่าตอนนี้มีอุจจาระหรืออาหารผ่านมาถึงลำไส้แล้ว การสะสมและปริมาณของอุจจาระเป็นส่วนหนึ่งที่จะกระตุ้นระบบประสาทบริเวณลำไส้และส่งสัญญาณประสาทไปบอกว่าตอนนี้ลำไส้มีการยืดออกเพื่อรองรับอุจจาระแล้ว และอุจจระมีปริมาณมากถึงขีดที่จะต้องระบายออกไปแล้ว ร่างกายจะบอกกับเราว่าปวดท้องต้องไปเข้าห้องน้ำแล้วการเบ่งถ่ายหรือแม้กระทั่งการเคลื่อนตัวของลำไส้เพื่อที่จะขับอุจจระออกทำให้มีอาการปวดท้องได้ค่ะ ส่วนใหญ่จะปวดท้องน้อยสองข้างค่ะ บางคนเป็นมากบางคนเป็นน้อยหลังอุจจาระออกไป ไม่มีความจำเป็นต้องเบ่งอาการก็จะดีขึ้นค่ะแนะนำว่าเป็นเรื่องของการถ่ายอุจจาระปกติค่ะแต่ถ้ามีอุจจาระปนเลือด หรือ มีเมือก สีผิดปกติไป เช่น ดำ หรือ มีเลือดปน ให้ไปพบแพทย์เพื่อเอาอุจจาระไปตรวจว่ามีปัญหาเลือดออกกับอุจจาระหรือไม่ค่ะ